দিনের বেলায় হাজার হাজার মানুষের সামনে এভাবে ত্রাসের রাজত্ব কায়েক করে ব্যাংক ডাকাতির ঘটনা অবশ্যই চাঞ্চল্যকর। কারণ বাংলাদেশে ব্যাংক ডাকাতির মতো ঘটনা কদাচিৎ ঘটে। যদিও গত শতাব্দীর শেষ প্রান্তেও প্রতি বছর অন্তত অর্ধ ডজন ব্যাংক ডাকাতির ঘটনা ঘটত, কিন্তু ২০০০ সালের পর সেটা দ্রুত কমে আসে। ২০১১, ২০১২ ও ২০১৪ সালে বাংলা দেশে কোন ব্যাংক ডাকাতির ঘটনা ঘটেনি। ২০১৩ সালে একটিমাত্র ঘটনা ঘটেছিল। সে অনুসারে গত ছয় বছরে মাত্র একটি ব্যাংক ডাকাতির মতো ঘটনা ঘটেছিল। তাই আর্থিক প্রতিষ্ঠানে এভাবে দিনে দুপুরে ডাকাতির ঘটনা সারা দেশে চাঞ্চল্যের সৃষ্টি করাই স্বাভাবিক।